Se og Hør gjør unntak for Røkke
ARTIKKELEN ER OVER 15 ÅR GAMMEL Disse opplysningene fremkommer i Se og Hørs tilsvar til Kjell Inge Røkkes klage til Pressens Faglige Utvalg (PFU) etter at de trykte bilder fra hans hytte i Oppdal. I sin klage stilte Røkke spørsmål ved om det var ønskelig med en utvikling som svekker vernet om kjendisers hjem. Det er en bekymring Se og Hør deler, men med noen unntak. Tilsvar «Se og Hør ønsker ikke å endre praksis ved å publisere bilder innenfra rikingers hjem uten samtykke fra eierne. Det er kun i noen få eksepsjonelle tilfeller at det kan forsvares. I forkant av publiseringen kom vi frem til at det i Norge finnes to - kanskje tre - unntak fra regelen. Røkkes anlegg på Oppdal er ett av dem,» skriver sjefredaktør Odd J. Nelvik i sitt tilsvar til PFU. - Hvilke unntak er det du viser til? - Det holder vi for oss selv, sier Nelvik. Kjell Inge Røkke ønsket ikke å gi noen kommentar til saken i går.
Se og Hør mener to - kanskje tre - rikinger har gjort seg fortjent til å få bilder av sine hjem på trykk i bladet uten deres godkjennelse. En av dem er Kjell Inge Røkke.